વીરેન્દ્રસિંહે તેમના મિત્ર કિસ્મતસિંહને શહેરકોટડા પોલીસ સ્ટેશનમાં રાખ્યા હોઈ મળવા જવા જયેન્દ્રસિંહને વાત કરી હતી. બાદમાં બંને બાઈક લઇને શહેરકોટડા પોલીસ સ્ટેશન ગયા હતા. કિસ્મતસિંહ સાથે પકડાયેલા બીજા આરોપીઓના સગા સાથે બાપુનગરની પિકર્સની ચાલીમાં રહેતા જીવણભાઈ મેઘાભાઈ પોલીસ સ્ટેશનના કમ્પાઉન્ડમાં વાતચીત કરતા હોઈ વીરેન્દ્રસિંહ અને જયેન્દ્રસિંહ ત્યાં ગયા હતા. જીવણભાઈએ જામીન માટે રૂપિયા એક હજારની માગણી કરી હતી. એક હજારની માગ કરાતાં વીરેન્દ્રસિંહે જીવણને જણાવ્યું હતું કે જામીન થવા માટે ૩૦૦ રૂપિયા જ થાય છે. અાટલું કહેતા જ જીવણે વીરેન્દ્રસિંહને ગાળ દીધી હતી, સામે વીરેન્દ્રસિંહે લાફો મારી દીધો હતો.